ലോകകപ്പ് ക്വാളിഫയര് മാര്ട്ടിനെസിന്റെ ഗോളില് അര്ജന്റീന ബ്യൂണസ് അയേഴ്സ് : 2022 ഖത്തറില് നടക്കുന്ന ലോകകപ്പിനുള്ള യോഗ്യതാ മത്സരത്തില് അര്ജന്റീന 10ന് പെറുവിനെ പരാജയപ്പെടുത്തി. അര്ജന്റീനക്കായി ലൗട്ടാരൊ മാര്ട്ടിനെസ് ആണ് ഗോള് നേടിയത്. ഈ ജയത്തോടെ അര്ജന്റീനയുടെ തോല്വി അറിയാത്ത തുടര്ച്ചയായ 25ാം മത്സരമായിരുന്നു ഇത്. 43ാം മിനിറ്റില് ആയിരുന്നു ലൗട്ടാരൊ മാര്ട്ടിനെസ് ഗോള് നേടിയത്. വലതുവിങ്ങിലൂടെ കയറിയ മൊളിന നല്കിയ പാസില് നിന്ന് മികച്ച ഒരു ഹെഡ്ഡര് ഗോളിലൂടെയാണ് മാര്ട്ടിനെസ് ഗോള് നേടിയത്. 65ാം മിനിറ്റില് പെറുവിന് അനുകൂലമായി കിട്ടിയ പെനാല്റ്റി മധ്യനിര താരം യോഷിമാര് യോടുന് ലക്ഷ്യത്തിലെത്തിക്കാന് സാധിച്ചില്ല. യോഷിമാര് എടുത്ത കിക്ക് ബാറില് തട്ടി തെറിച്ചു പോവുകയായിരുന്നു. വിജയത്തോടെ അര്ജന്റീന പോയിന്റ് പട്ടികയില് 11 മത്സരങ്ങളില് നിന്ന് 25 പോയിന്റുമായി രണ്ടാം സ്ഥാനത്തെത്തി. 11 മത്സരങ്ങളില് നിന്ന് 31 പോയിന്റുള്ള ബ്രസീല് ആണ് പോയിന്റ് പട്ടികയില് ഒന്നാമത്. Tags